สังคมข่าวหุ้น
*...ดัชนีหุ้นไทยปิดตลาด 1,654.85 จุด ลดลง 13.67 จุด มูลค่าซื้อขาย 28,826 ล้านบาท ถือว่ามูลค่าซื้อขายบางสุดรอบ 1 ปี 7 เดือน เลยทีเดียว วันนี้ติดตาม MSCI จะมีการปรับน้ำหนักการลงทุนตลาดหุ้นไทยหรือไม่และหุ้นตัวไหนจะเข้าคำนวณดัชนี MSCI รอบนี้บ้าง.!?...
12 พ.ย. 2561

เล็กเซียวหงส์
*…ดัชนีหุ้นไทยปิดตลาด 1,654.85 จุด ลดลง 13.67 จุด มูลค่าซื้อขาย 28,826 ล้านบาท ถือว่ามูลค่าซื้อขายบางสุดรอบ 1 ปี 7 เดือน เลยทีเดียว วันนี้ติดตาม MSCI จะมีการปรับน้ำหนักการลงทุนตลาดหุ้นไทยหรือไม่และหุ้นตัวไหนจะเข้าคำนวณดัชนี MSCI รอบนี้บ้าง.!?…
*…ORI จากดาวเรืองเป็นดาวโรย..งบไตรมาส 3/61 ดูเผิน ๆ กำไรเติบโตดี๊ดี..แต่ส่องเข้าไปดูรายละเอียด..มีรายได้จากค่าบริหารโครงการเข้ามากว่า 433 ล้านบาท และกำไรจากการขายเงินลงทุน 314 ล้านบาทแถมเข้ามาด้วย..หากไม่รวม 2 รายการนี้ กำไร ORI จริง ๆ เหลือเพียงแค่ 623 ล้านบาท..ไม่แปลกใจที่ราคาหุ้นรูดเหลือแค่ 7.70 บาท (ติดลบ 12.5%)
*…GUNKUL มาเหนือเมฆจริง ๆ ไตรมาส 3/61 กำไรทะลุ 715.72 ล้านบาท เพิ่มขึ้นกว่า 835% จากช่วงเดียวปีก่อน      ที่กำไร 76.53 ล้านบาท หักปากกาเซียนที่แอบมองไว้ระดับ 600 ล้านบาทอย่างสิ้นเชิง ท่าทางแนวต้านรอบนี้ 4 บาท..น้อยไปซะแล้ว.!?…
*…FSAMRT พี่บุญเติม ถือว่ามี “บุญหนุนนำ” กำไรไตรมาส 3/61 ออกมาทรงตัว 145 ล้านบาท จากที่เคยถูกสบประมาทว่า “แย่แล้ว” ทำให้นักลงทุนพอใจชื้นขึ้นมาได้บ้าง แต่น่าสนใจต่อไปว่ากำไร FSMART จะทรงตัวได้แบบนี้ได้อีกหรือไม่ หรือว่าจะทรุดลง อย่างที่หลายคนเป็นห่วงหรือไม่..ขอบอกสมรภูมินี้ยังไม่จบนะจ๊ะ…
*…PTT พี่ปอวิภาวดี..ไม่ทำให้ผิดหวังไตรมาส 3/61 โชว์กำไรกว่า 30,000 ล้านบาท ทำให้ 9 เดือนแรกปีนี้ กำไรทะลุ 100,000 ล้านบาท เป็นที่เรียบร้อย..งานนี้ได้อภิชาตบุตรอย่าง PTTEP และ PTTGC เป็นยาชูกำลังจริง ๆ เห็นแบบนี้ “เงินปันผล” คงดีไม่แพ้กันซะแล้วกระมัง?…
*…MAKRO โชว์งบไตรมาส 3/61 ทำได้แค่ 1,357 ล้านบาท ลดลงจากช่วงเดียวกันปีก่อนทำได้ 1,446 ล้านบาท..ชักจะเสียวสะท้านไปถึง CPALL ซะแล้วซิ.!! จะเกิดภาวะติดเชื้อ “กำไรหด” ไปด้วยหรือเปล่า.! นี่ถ้ากำไร CPALL ย่อตัวละก็..ฟันธงเลย..ได้ “ขายข้าวแกง” ดั่งที่หวังไว้แน่..เพราะเพียงแค่ “ขนมจีบ-ซาลาเปา” เอาไม่อยู่แล้ว?…
*…SUPER อดเป็นห่วงแทน “เฮียจอม” จอมทรัพย์ โลจายะ จริง ๆ ว่าราคาหุ้นช่วงนี้จะไม่เสถียร..ด้วยความเป็นได้สูงว่า “ประเดช กิตติอิสรานนท์” และกลุ่มดีดี มาร์ทฯ อาจเทขายหุ้น SUPER ออกมา เพื่อหาเงินเกือบ 1,000 ล้านบาท ไปซื้อคืนหุ้น “วินด์ เอ็นเนอร์ยี่” จากกลุ่ม NUSA หลังไม่สามารถนำหุ้น “วินด์ เอ็นเนอร์ยี่” เข้าตลาดได้ภายใน 3 ปี..ที่สำคัญกำหนดจ่ายงวดแรก 15 พ.ย.นี้ จำนวน 400 ล้านบาท ซะด้วย..โอ้ว..หนักใจแทนจริง ๆ…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.face book.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz.
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น